"ஐலுரோபோடா மெலனோலூய்கா."
எப்படிப் போகிறது, டேவிட்?
நன்றாக இல்லை.
-நினைவிருக்கட்டும், மேலே பிடித்துப் பிறகு இழு. -சரி.
மேலே வர முடிகிறது.
அந்த இழுப்பதுதான் கடினமாக இருக்கிறது.
வெறுப்பேற்றுகிறாய்.
ஹாய், கிரேபியர்ட்.
நாம் ஏன் மீண்டும் இந்த மரங்களில் ஏறுகிறோம்?
இராட்சத பாண்டாவைக் கண்டுபிடிக்க!
அவை வழக்கமாக தரையில்தானே இருக்கும்?
ஆம், ஆனால் அவை மிகவும் நன்றாக மரம் ஏறுபவை.
பாண்டா குட்டிகள் கூட தன்னை வேட்டையாடும் விலங்குகளிடமிருந்து தப்பிக்க மரம் ஏறும்.
வேட்டை விலங்குகளா?
ஆம். பனிச்சிறுத்தை, நரி, மஞ்சள் தொண்டை மார்டன் போன்ற விலங்குகள்.
-எனக்கு ஒரு மார்டினைத் தெரியும். -அது ஒரு வகையான மரநாய்.
ஆம், மார்டின் போலத்தான் கேட்டது.
கிரேபியர்ட் எதையோ பார்த்துவிட்டது.
அது வேட்டையாடும் விலங்கு என்று சொல்லாதே.
இல்லை அது...
இராட்சத பாண்டா.
அது மிகவும் அழகாக இருக்கிறது.
எங்கே? நான் பார்க்க வேண்டும்.
அது எங்கே இருக்கிறது?
டேவிட், அமைதியாக இரு, இல்லையென்றால் நீ அதை பயமுறுத்தலாம்.
கண்காணிப்பதுதான் நம் வேலை, அருகில் போவது இல்லை.
மக்கள் அருகில் இருக்கும்போது வனவிலங்குகள் சௌகரியமாக இருக்காது.
அது ஏதோ தேடுவது போல தெரிகிறது.
ஜேன்?
இராட்சத பாண்டாக்களின் பாதங்களில் ஏன் ஆறு விரல்கள் இருக்கின்றன என்பதைக்
-கண்டுபிடிக்க நமக்கு இதுதான் வாய்ப்பு. -ஜேன்.
கரடி குடும்பத்தில் ஆறு விரல்களைக் கொண்ட ஒரே உறுப்பினர் அவை...
ஜேன்!
என்ன விஷயம், டேவிட்?
பாண்டா குட்டி.
அது என் அருகில் வர முயற்சிக்கிறது என்று நினைக்கிறேன்.
நகராதே.
அதன் அம்மா பார்த்தால், நீ ஒரு வேட்டை விலங்கென்று நினைத்து தன் குட்டியை பாதுகாக்கலாம்.
"என்னைத் தாக்கும்" என்று நாசுக்காக சொல்கிறாயா?
இது சௌகரியமாக உணர்கிறது.
அது தவறான பக்கம் செல்கிறது.
அம்மா பாண்டா பார்க்க முடியாத உயரத்தில் பாண்டா குட்டி இருக்க வேண்டும்.
மூன்று வயதாகும் வரை பாண்டா குட்டிகள் தங்கள் அம்மாக்களுடனேயே இருக்க வேண்டும்.
நான் அதற்கு முன்னால் அங்கு சென்று அதை திரும்ப வர வைக்க முயற்சிக்கிறேன்.
நான் என்ன செய்ய வேண்டும்?
எனக்கு இதைப் பிடித்திருக்கிறதென்று நினைக்கிறேன்.
அங்கேயே இரு.
அதை செல்லம் கொஞ்சாதே.
நாம் வெறுமனே கண்காணிக்கிறோம், டேவிட்.
சீக்கிரம், ஜேன். பாண்டா குட்டி அழகாக விளையாடுகிறது.
இதை எப்போதுமே செய்ய விரும்புகிறேன்!
அதோ அங்கிருக்கிறது!
கவலைப்படாதே, உன் குட்டியை உன்னிடமே கொண்டு வருகிறேன்!
இங்கிருக்கிறாய்.
-நீ என்ன செய்கிறாய்? -அது...
கிரேபியர்ட் எதற்காக என்னுடைய ஸ்கார்ஃபை வைத்திருக்கிறது?
அது ஒரு ஜிப் லைன்.
ஐலுரோபோடா மெலனோலூய்காவின் பாதங்களில் ஏன் ஆறு விரல்கள் இருக்கின்றன என்பதை
நாங்கள் கண்டுபிடிக்க முயற்சிக்கிறோம்.
ஐலுரோ என்ன?
அது இராட்சத பாண்டாவின் அறிவியல் பெயர்.
அதை ஏன் நீ என் அறையில் கண்டுபிடிக்க வேண்டும்?
விழுந்தால் அடிபடாமல் இருக்க.
ஜேன்?
கொஞ்சம் பொறு, டேவிட். நான் சிக்கலில் மாட்டலாம்.
நிச்சயமாக சிக்கல்தான்.
எனக்கும் சில சிக்கல்கள் இருக்கின்றன.
இன்றிரவு நான் உன்னை அழைத்த பிறகு நீ இதை சுத்தம் செய்யலாம்.
எங்கே போகிறீர்கள்? அம்மா?
ஆண்ட்ரே என்னை வெளியே அழைத்துப் போகிறார்.
-டேட்டிற்கா? -ஆம்.
நான் டேட்டிங் போகிறேன் என்று சொன்னேன்,
நீ உன் பாண்டா சாகசத்துக்காக சீனாவுக்கு போகிறாய் என்று சொன்னாய்.
ஐலுரோபோடா மெலனோலூய்கா ஆய்வு பயணம்.
அது நன்றாக இருந்தது.
நான் ஏன் பதற்றமாக இருக்கிறேன் என்று தெரியவில்லை.
உங்களுக்கு அவரை பிடிக்கும் என்பதால்.
ஆம், அப்படித்தான் நினைக்கிறேன்.
மிகவும் அழகாக இருக்கிறீர்கள், அம்மா.
நன்றி.
நேரமாகிவிட்டது. தாமதமாகிவிட்டது.
"கீழே வருகிறேன்."
வாசனை திரவியம் அதிகமாகிவிட்டதா?
கொஞ்சம்.
அருகில் போகாதே.
சௌகரியமாக இருக்காதே.
கண்காணிக்க மட்டும் செய்.
எல்லாம் சரியாகிவிடும், குட்டி.
என்ன செய்வதென்று ஜேனுக்குத் தெரியும்.
நான் செய்வதையே செய்கிறாயா?
இதைச் செய்.
குட்டி!
சரி, இதை முயற்சி செய்.
டேவிட்டின் அப்பாக்கள் உன்னைப் பார்த்துக்கொள்வதாக சொன்னார்கள்,
நாங்கள் தெரு முனையில் உள்ள உணவகத்திற்குச் செல்கிறோம்.
அதனால் ஏதாவது நடந்தால், என்னை அழைக்கச் சொல்.
-சரியா? -சரி.
-ஆனால் அவசரம் என்றால் மட்டும். -சரி.
உண்மையான பிரச்சினை,
பாண்டா அல்லது அது போன்ற ஒன்றின் மீது கண்காணிப்பு சாதனத்தை எப்படி பொருத்துவது என்பது போன்றதல்ல.
நாங்கள் செய்வது அது இல்லை. இது அதை விட கடினமானது.
அப்படியென்றால் இருவரும் என்ன செய்கிறீர்கள்?
ஒரு பாண்டா குட்டி எங்களுடன் பழகுவதற்கு முன்பு அதன் அம்மாவிடம் திரும்ப சேர்க்க வேண்டும்.
மக்களுடன் பழகுவது மோசமான விஷயமா?
பாண்டாவின் மிகப்பெரிய அச்சுறுத்தல்களில் ஒன்று மக்கள்.
வனவிலங்குகள் மக்களுடன் பழகும்போது...
-அது விலங்குகளுக்கு நல்ல விஷயம் இல்லையா? -அதேதான்.
ஏன் இது இவ்வளவு நேரம் ஆகிறது?
அம்மா, அமைதியாக இருங்கள். டேட்டிங் நன்றாகப் போகும்.
நீ சொல்வது சரிதான்.
நான் எதிர்பார்த்த எதிர்வினை இல்லை.
நானே மேலே வந்து உன்னை அழைத்து வரலாம் என்று நினைத்தேன்.
இல்லை, வருந்துகிறேன். பரவாயில்லை.
உங்களை இங்கே பார்த்ததில் மகிழ்ச்சி.
அதாவது, நீங்கள் இங்கே வசிப்பதும் நான் இங்கே வசிப்பதும்
எனக்குத் தெரியும், ஆனால் நாம் ஒன்றாக வசிக்கவில்லை.
-ஹேய், ஆண்ட்ரே. -ஹேய், ஜேன்.
இவை உனக்காக.
நானும் உங்களுக்கு ஒன்று வாங்கியிருக்க வேண்டும்.
இவை அழகாக இருக்கின்றன. மிக்க நன்றி.
உனக்கு பயணிப்பது எவ்வளவு பிடிக்கும் என்று சொன்னது நினைவிருக்கிறது,
அதனால் உனக்குக் கொஞ்சம் கவர்ச்சியான பூக்களைக் கொண்டுவந்தேன்.
அது மூங்கிலா?
ஆம். சரியாக கண்டுபிடித்தாய்.
அது இராட்சத பாண்டாவுக்குப் பிடித்த உணவு.
இன்று இன்னொரு விலங்கைக் காப்பாற்றுகிறாயா?
எப்போதும்.
யாரோ தங்கள் டேட்டிற்கு தயாராகிவிட்டார்கள்.
-யார் அந்த அதிர்ஷ்டசாலி? -அது நான்தான் என்று யூகிக்கிறேன்.
நான் ஆண்ட்ரே.
எனக்குப் பிடித்திருக்கிறது.
அந்த பூங்கொத்தை.
நான் லூகஸ்.
நான் கெவின் ராஜா.
உங்கள் இருவரையும் சந்தித்ததில் மகிழ்ச்சி.
ஜேன் தூங்கப் போகும் முன்பு வந்துவிடுவோம். அவளைக் கவனித்துக்கொள்வதற்கு நன்றி.
-சரி, பரவாயில்லை. -நிதானமாக வாருங்கள், மரியா.
இன்றிரவு இளவரசி கதாப்பத்திரம் இருக்கும் படங்களைப் பார்க்கிறோம்.
டேவிட் கோட்டைக்குள் தன்னுடைய பிரிவில் இருக்கிறான்.
அவனுடைய படுக்கையறையில்.
பை, அம்மா. பை, ஆண்ட்ரே.
-சரி. பை, ஆண்ட்ரே. -நிறுத்துங்கள்.
நாம் டேட்டிற்குச் சென்றது ஞாபகம் இருக்கிறதா?
பாப்கார்ன் தயாரா?
வருகிறேன், இளவரசி.
டேவிட்?
நான் இங்கிருக்கிறேன்.
நீ என்ன செய்கிறாய்?
ஒளிந்திருக்கிறேன். நான்தான் அதனுடைய அம்மா என்று ரோலி நினைக்கிறது.
இதற்கு பெயர் வைத்தாயா?
பெயர் வைக்காமல் இருக்க முயற்சித்தேன், ஆனால்... அதைப் பார்.
ரோலி.
இதற்கு உருள்வது பிடிக்கும் என்பதால். எப்படி உருள்வது என்று கற்றுக்கொடுத்தேன்.
என்ன சொல்கிறாய்?
ஒளிவதையும் குதிப்பதையும் தவிர நான் செய்யும் எல்லாவற்றையும் இது செய்கிறது,
ஆனால் அதற்கும் பயிற்சி கொடுக்கிறேன்.
அப்படித்தான் சில விலங்குகளின் குட்டிகள் தங்கள் அம்மாவைப் பார்த்து கற்றுக்கொள்கின்றன.
அதனால்தான் இதை இதன் அம்மாவுடன் நாம் சேர்க்க வேண்டும்.
இதன் உண்மையான அம்மாவுடன், டேவிட்.
எனவே இது பாண்டாவாக வளர கற்றுக்கொள்ளும், மனிதனாக அல்ல.
அது எங்கே போனது?
திரும்பி வா, ரோலி!
நைட் ரைலியை விட மோசமாக தூக்கி எறியப்படப் போகிறார்.
-உன் கனவுகளில். -ரோலி.
ஆம், சரி, நீ அதிகம் காயப்படுவாய் என்று நம்புகிறோம்.
-நிஜமாகவா? -இங்கே திரும்பி வா.
நீ தவறு செய்துவிட்டாய்.
அதைத் தவிர, எல்லாமே ஒரேமாதிரி இருந்தது.
ரோலி, போகாதே!
நீங்கள் இருவரும் என்ன செய்கிறீர்கள்?
சர்வர் இப்போது வருவார்.
-நன்றி. -நன்றி.
நல்ல தேர்வு.
இது ஜேனுக்கு மிகவும் பிடித்தது.
-ஓ, சைவம்... -சைவம், ஆம்.
எனவே, அவளுக்கு ஏன் விலங்குகளை மிகவும் பிடிக்கிறது?
அது ஒரு பெரிய கதை.
நான் அதைக் கேட்க விரும்புகிறேன்.
ஒரு பாண்டா குட்டியைத் தொலைத்துவிட்டோம். அதைத்தான் செய்கிறோம், மில்லி.
"பாண்டாவால் அமளி."
-பூங்காவை நோக்கிப் போகிறது என்று நினைக்கிறேன். -அது நம்மோடு பழக அனுமதிக்க முடியாது.
பிறகு எப்படி அது தன் அம்மாவிடம் திரும்ப நாம் உதவுவது?
உறுதியாகத் தெரியவில்லை. வனவிலங்குகள் காடுகளில் இருக்க வேண்டும்,
இல்லையென்றால், மக்கள் உதவுவதாக அவை நினைக்கலாம்,
எல்லோரும் அப்படி செய்வதில்லை.
எனவே, நாம் என்ன செய்வது? ஒன்றும் செய்யாமல் இருப்பதா?
நீங்கள் மனிதர்களைப் போல தோன்றவில்லை என்றால்?
அவள் சொல்வது சரிதான்.
சில சமயங்களில் விலங்கு பராமரிப்பாளர்கள் குட்டிகளின் அம்மாக்கள் போல உடை அணிவார்கள்,
அதனால் அவை மக்களாக அவர்களுடன் இணைந்திருக்காது.
ஆனால் நாம் எப்படி பாண்டாக்களைப் போல இருக்கப் போகிறோம்?
அப்பாக்களின் பொருட்களை வைத்து?
அருமையான யோசனை, மில்லி.
பாண்டாவாக மாறுவது தொடங்கட்டும்.
சண்டை!
இதை நாம் இருவர் மட்டும்தான் பார்க்கிறோமா?
நான் அதில் மூழ்கிவிட்டது போல இருந்தது.
-சில உடைகள் கடனாக கிடைக்குமா? ஃபோன்? -உங்கள் தலையணைகளும்?
-நாங்கள் பூங்காவிற்கு போகலாமா? -இன்னும் கொஞ்சம் பாப்கார்ன் கிடைக்குமா?
நான் மீண்டும் வசிக்கும் அறைக்கு வரும்போது, அவள் கண் விழித்திருந்தாள்,
நான் விட்டுச் சென்ற செய்திகளைப் பார்த்துக்கொண்டிருந்தாள்.
அவளுக்கு நான்கு வயது இருக்கும். ஒருவேளை ஐந்து.
அது விலங்குகள், தாவரங்கள், இந்த உலகத்தில் அவற்றில் எத்தனை அழிந்து வருகின்றன
-என்பது பற்றிய கதை. -எத்தனை?
நாம் எதுவும் செய்யவில்லை என்றால் ஒரு மில்லியன் இனங்கள் அழிந்து போவது போன்ற
பயங்கரமான ஒன்று.
எனவே, நான் அவளிடம் சென்றேன், அவள் அழுதுகொண்டிருந்தாள்.
-பாவப்பட்ட ஜேன். -ஆம்.
விலங்குகள் அழிவது நமக்குத் தெரிந்தாலும், நாம் ஏன் ஒன்று கூடி அதற்கு ஏதாவது
செய்வதில்லை என்று தனக்குப் புரியவில்லை என்று சொன்னாள்.
சரி, நீ அவளிடம் என்ன சொன்னாய்?
நான் என்ன சொல்வது? அதாவது, அதற்கு எப்படி பதில் சொல்வது?
நீ என்ன செய்தாய்?
நான் இணையத்தில் பார்த்தேன்.
கிரேட்டா தன்பெர்க், டேவிட் சுசுகி போன்ற
மாற்றத்தை ஏற்படுத்த முயற்சிக்கும் நபர்களைத் தேடினேன்...
ஜேன் குட்டால்.
குறிப்பாக அவருக்கும் அவளுக்கும் முதல் பெயர் ஒன்றாக இருப்பது பிடித்துவிட்டது.
கண்டிப்பாக.
அதற்குப் பிறகு, விலங்குகளைக் காப்பாற்ற தன்னால் முடிந்த எல்லாவற்றையும் செய்தாள்.
அதைச் செய்து எப்போதாவது எனக்கு எரிச்சலூட்டினாலும் கூட.
ஆனால் அவள் நிஜமாகவே உலகைக் காப்பாற்ற விரும்புகிறாள்.
ஜேன் போன்றவர்கள் நமக்கு அதிகம் தேவை.
இரண்டு ஜேன் போன்றவர்களும்.
"உங்கள் மேக்அப் சாதனங்கள் கடனாக கிடைக்குமா?"
ஆம், நான்...
சரி என்கிறார்.
அவர் முடியாது என்று சொல்லியிருந்தால்?
அம்மா பாண்டா அல்லது குட்டி பாண்டாவைப் பார்த்தாயா, கிரேபியர்ட்?
-உனக்கு உதவட்டுமா? -நிச்சயமாக.
எனவே, திட்டம் என்ன?
பாண்டாக்கள் போல உடையணிவது.
குட்டியைக் கண்டுபிடிப்பது. குட்டியை மீண்டும் அம்மாவிடம் கூட்டிவருவது.
அம்மா பாண்டாவுக்கு ஏன் ஆறு விரல்கள் உள்ளன என்பதைக் கண்டுபிடிப்பது.
எனக்கு ஆறு விரல்கள் இருந்திருக்கலாம். இதை இன்னும் வேகமாகச் செய்திருப்பேன்.
அது இங்கே இருக்கிறது.
நாம் என்ன செய்வது?
நீயும் கிரேபியர்டும் எப்படி அம்மாவை கூட்டி வருவது என்று யோசிக்கும்போது நான் ரோலியைத் தேடுகிறேன்.
நான் ரோலியைக் கண்டுபிடிக்க வேண்டும். அது எல்லா வகையான அழகான சிக்கலிலும் மாட்டியிருக்கலாம்.
சரி, நல்லது. நீ ரோலியைக் கண்டுபிடி, நானும் கிரேபியர்டும்...
நல்ல திட்டம்.
நான் அதைக் கண்டுபிடித்ததும் வாக்கியில் சொல்கிறேன்.
என் மேக்அப்பை முடிக்க உதவுகிறாயா?
ரோலி?
ரோலி, நீ எங்கே இருக்கிறாய்?
நீங்கள் இங்கே ஒரு அழகான பாண்டா குட்டியைப் பார்க்கவில்லைதானே?
என்னைத் தவிர வேறொன்றை.
அது கிடைத்ததா?
-இன்னும் இல்லை. உனக்கு? -இல்லை.
அதைக் கண்டுபிடித்தவுடன் சொல்.
-பாண்டா குட்டிகள் வாழ அவற்றின் அம்மாக்கள் தேவை. -பாவப்பட்ட ரோலி.
நான் பயந்த பாண்டா குட்டியாக இருந்தால், நான் எங்கே இருப்பேன்?
நான் எது மேலேயாவது ஏறுவேன்!
மரத்தில் இல்லை. அது...
அந்த பஞ்சு போன்றதை எனக்குத் தெரியும்.
பிரிந்து போவோம். எதையாவது பார்த்தால் சத்தம்போடு.
ஏதாவது, கிரேபியர்ட்?
என்ன, கிரேபியர்ட்? அதைக் கண்டுபிடித்துவிட்டாயா?
அது என் பின்னால் இருக்கிறது, இல்லையா?
இந்த உடைகள் வேலை செய்கின்றன என்று நம்புகிறேன்.
ஓ, ரோலி. பரவாயில்லை.
டேவிட் என்ற புத்திசாலியான பையன், ஒரு பாண்டாவை, உன்னைக் கண்டுபிடிக்கச் சொன்னான்.
இப்போது யார் மகிழ்ச்சியான பாண்டா என்று பார்.
ஜேன், நல்ல செய்தி. அதைக் கண்டுபிடித்துவிட்டேன். அம்மா பாண்டா கிடைத்ததா?
ஆம். அது என்னைக் கண்டுபிடித்து
என்னை போகவிடமாட்டேன் என்கிறது.
நான் அதன் குட்டி என்று அது நினைக்கிறது போல.
அருமை. ஒருவேளை அது உன்னைப் பின்தொடர்ந்து இங்கே வரலாம்.
அது எங்கும் செல்ல விரும்பவில்லை என்று நினைக்கிறேன். அது தூங்குகிறது.
அதை ஏன் கரடி அணைப்பு என்று சொல்கிறார்கள் என்று இப்போது தெரிந்துவிட்டது.
-ரோலிக்குப் பசிக்கிறது என்று நினைக்கிறேன். -உணவு!
-நான் உணவு வைத்து இதை உன்னிடம் கூட்டி வரலாம். -நல்ல யோசனை.
பாண்டாக்கள் என்ன சாப்பிடும்?
பெரும்பாலும் மூங்கில்.
மூங்கில் எங்கே கிடைக்கும்?
எனக்கு ஒரு இடம் தெரியும்.
கிரேபியர்ட், நீ என் இடத்துக்கு வர வேண்டும்.
கிரேபியர்ட்.
நான் ஜேன் குட்டாலைப் பற்றி கல்லூரியில் படித்தேன்.
எனக்குப் பிடித்த அவருடைய மேற்கோளை நினைவில்கொள்ள முயற்சிக்கிறேன்.
அவருடைய அம்மா அவரிடம் சொன்ன ஏதோவொன்று.
"உங்களுக்கு நிஜமாகவே ஏதாவது வேண்டுமென்றால், நீங்கள் கடினமாக உழைக்க வேண்டும்.
ஒவ்வொரு வாய்ப்பையும் பயன்படுத்திக்கொள்ள வேண்டும்.
ஆனால் விட்டுவிடக்கூடாது."
ஜேனும் அதைச் சொல்வாள்.
அவள் உங்களோடு பேச விரும்புவாள்.
அவளுடைய அம்மாவும் விரும்புவாள் என்று நம்புகிறேன்.
அம்மா, எனக்கு உங்களுடைய பூக்கள் தேவை!
வெறும் மூங்கில் பகுதிகள் மட்டும்.
கிரேபியர்ட், எனக்கு மூங்கில் கிடைத்துவிட்டது.
கிரேபியர்ட், எழுந்திரு. நாம் போக வேண்டும்.
பாண்டாவைப் பார்த்துக்கொள்வது நான் நினைத்ததை விட கடினமாக இருக்கிறது.
கவலைப்படாதே, ரோலி. உன்னுடைய அம்மா சீக்கிரம் வந்துவிடும்.
அங்கே இருக்கிறது. எனக்குப் பின்னால் வா, ரோலி.
அது வேலை செய்கிறது, ஜேன்.
பிரிந்திருந்ததை அவற்றால் தாங்க முடியவில்லை.
நான் என்ன செய்தேன் பார்த்தாயா?
ஆம், நாம் இருவரும் செய்தோம்.
டேவிட், பார்.
ஆம், மூங்கில் அவ்வளவு சுவையானதாகத் தெரியவில்லை.
இல்லை.
மூங்கிலைப் பிடித்துக்கொண்டு உரிக்க அது ஆறாவது விரலைப் பயன்படுத்துகிறது.
கட்டைவிரல் போலவா?
ஆறு விரல்கள் கொண்ட ஒரே கரடி இனமாக அவை இருப்பதற்கு அதுதான் காரணம்.
ஏனென்றால் மூங்கிலை சாப்பிடும் கரடி இனம் இது மட்டும்தானா?
மிகச்சரி. நிறைய.
இப்போது அதை எப்படிச் செய்வது என்று தன் குட்டிக்கும் காட்டுகிறது.
பாண்டா குட்டிகளுக்கு நிஜமாகவே அவற்றின் அம்மாக்கள் தேவை, இல்லையா?
அதோடு அவ்வப்போது நல்ல மனிதர்களின் உதவியும்.
ஆனால் தூரத்திலிருந்து மட்டுமே.
சரி.
நான் ரோலியை மிஸ் செய்வேன்.
இன்னும் கொஞ்சம் நேரம் இதைச் செய்வோமா?
நாம் இதுபோன்ற இடங்களிலிருந்து எப்போதும் அதைப் பார்க்கலாம்,
ஆனால் ஒன்று முக்கியமானது...
எனக்குத் தெரியும்.
அவை காடுகளில் இருக்க வேண்டும்.
பை, ரோலி. நான் உன்னை நேசிக்கிறேன்.
நாம் இன்னும் பார்வையிடுவதை முடிக்கவில்லை.
-என்ன சொல்கிறாய்? -அவை ஏன் கருப்பு வெள்ளை நிறத்தில் இருக்கின்றன
என்பது போல கற்றுக்கொள்ள இன்னும் நிறைய இருக்கிறது. வேறு என்ன சாப்பிடும்?
-அவற்றின் குட்டிகள் எவ்வளவு காலம்... -ஆனால் அவை போய்விட்டன.
-நாம் பின்தொடரப் போகிறோம். -என்ன, எப்படி?
நாம் அவற்றைப் பார்க்க மட்டுமே முடியும் என்பதால் அதை ஜாலியாக செய்ய முடியாது என்று அர்த்தமில்லை.
-தயாரா? -நிச்சயமாக.
எதற்கு?
ஆம்!
பாண்டாக்களைக் காப்பாற்ற உதவுங்கள்.
டேவிட்?
-ஹாய், ஜேன். -ஏன் இன்னும் பாண்டா உடையில் இருக்கிறாய்?
-நான் ரோலியை மிகவும் மிஸ் செய்கிறேன். -நானும்தான்.
ஆனால் உறுதியாக டாக்டர் பின்பின் லீ உடனான அழைப்பிற்கு முன் மாற விரும்பவில்லையா?
அவர் இராட்சத பாண்டாக்களை ஆராய்ச்சி செய்கிறார். அவருக்குப் பிடிக்கும் என்று நினைக்கிறேன்.
ஹாய், ஜேன்.
ஹாய், டேவிட்.
-ஹாய், பின்பின். -நீ ஏன் பாண்டா போல இருக்கிறாய், டேவிட்?
ஒரு பாண்டா குட்டி தன் அம்மாவிடம் திரும்ப உதவ இராட்சத பாண்டாக்கள் போல உடையணிந்தோம்.
நான் அதற்கு ரோலி என்று பெயர்வைத்தேன்.
அது எங்களுடன் பழகி விடக்கூடாது என்பதில் கவனமாக இருந்தோம்.
நல்ல சிந்தனை. நீங்கள் ஒரு சிறந்த பாண்டா பராமரிப்பாளர்களாக வருவீர்கள்.
எனக்குத் தெரியும். நன்றி.
பின்பின், நீங்கள் எப்போதாவது பாண்டா போல உடை அணிந்திருக்கிறீர்களா?
ஆம். பாருங்கள்.
-அற்புதமான பாண்டா உடை. -சௌகரியமானதாகத் தெரிகிறது.
ஒருவேளை உங்களுக்கு அதைக் கழற்ற தோன்றியிருக்காது. சரிதானே?
உண்மையில், இந்த பாண்டா உடைகளில் பாண்டாவின் சிறுநீர் தெளிக்கப்படும்,
எனவே என் ஆராய்ச்சி முடிந்ததும் அதை உடனே கழற்றிவிடுவேன்.
அவற்றில் ஏன் சிறுநீர் தெளிக்கப்படுகின்றன?
பாண்டாவைப் போல உடை அணிவது மட்டுமல்ல, பாண்டாவைப் போன்ற வாசனையும் முக்கியம்,
ஏனென்றால் பாண்டாக்களுக்கு மோப்ப சக்தி அதிகம்.
அவை காடுகளில் விடப்படும்போது, அவை மனிதர்களுடன் பழகாமல்,
தாங்களாகவே வாழ முடியும்.
பின்னால் இருக்கும் அந்த மலைகள் அருமையாக இருக்கின்றன. பின்பின் எங்கே இருக்கிறீர்கள்?
இது ஒரு பாண்டா சரணாலயம்,
காட்டுப் பாண்டாக்கள் வாழும் பாதுகாக்கப்பட்ட பகுதிகளில் ஒன்று.
அவற்றுக்கு ஏன் பாதுகாக்கப்பட்ட பகுதி தேவை?
இராட்சத பாண்டாக்களுக்கான முக்கிய அச்சுறுத்தல் வாழ்விட இழப்புதான்.
அவை அழிந்துகொண்டிருந்ததால், நீண்ட காலமாக அழிந்துவரும் உயிரினங்களாக பட்டியலிடப்பட்டிருந்தன.
எனவே, அவற்றின் வாழ்விடத்தை பாதுகாக்கவும், எண்ணிக்கையை அதிகரிக்கவும்
பாதுகாக்கப்பட்ட பகுதிகளை உருவாக்குவதுதான் தீர்வு.
-அது உதவியதா? -ஆம். இதோ பாருங்கள்.
60 ஆண்டுகளுக்குப் பிறகு,
பாண்டாக்கள் அதிக குட்டிகளைப் போட உதவிய எல்லா பாதுகாப்பு முயற்சிகளும் திட்டங்களும்.
இப்போது அவற்றின் எண்ணிக்கை அதிகரித்து வருகிறது.
எனவே, அழிந்து வரும் உயிரினங்களுக்குப் பதிலாக, பாதிக்கப்படக் கூடிய உயிரினங்கள் பட்டியலில் உள்ளன.
அப்படியென்றால், இராட்சத பாண்டாக்களுக்கு இனி நம் உதவி தேவையில்லை என்று அர்த்தமா?
பாதிக்கப்படக் கூடியவை என்றால் இன்னும் அச்சுறுத்தப்படுகின்றன என்றுதான் அர்த்தம்,
எனவே அவற்றைப் பாதுகாப்பதற்கான நம் முயற்சிகளைத் தொடர்வது மிகவும் முக்கியம்.
எத்தனை பாண்டாக்கள் இருக்கின்றன என்பதை எப்படி கண்காணிப்பது?
யாராவது அவற்றை எண்ணுகிறார்களா? ஏனென்றால் அதைக் கண்டுபிடிப்பது எங்களுக்கு கடினமாக இருந்தது.
நல்ல கேள்வி. காடுகளில் இராட்சத பாண்டாக்கள் வாழும் ஒரே இடம் சீனாதான்.
அவற்றை கணக்கிட நான்கு ஆண்டுகளில் 2,300 பேர் தேவைப்படுகிறார்கள்.
நீங்கள் ஒரு இராட்சத பாண்டாவை காடுகளில் பார்த்திருக்கிறீர்களா?
ஆம். அந்த பாண்டாவின் புகைப்படமும் என்னிடம் இருக்கிறது.
அதுதான் முதல் முறை, ஆனால் கடைசி முறையும் கூட,
ஏனென்றால் காடுகளில் அவற்றைப் பார்ப்பது மிகவும் அரிது.
ஆனால் அதைப் பார்த்ததுதான்
வனவிலங்கு பாதுகாப்பு பணியின் திசைக்கு என்னைத் தள்ளியது.
-உங்களுக்கு எப்போதும் பாண்டாக்களைப் பிடிக்குமா? -ஆம், மற்ற வனவிலங்கு இனங்களையும்.
இராட்சத பாண்டா ஒரு குடை போன்ற இனம், அதாவது அவற்றின் வாழ்விடங்களைப் பாதுகாப்பதன் மூலம்,
அதே வாழ்விடத்தைப் பகிர்ந்துகொள்ளும் பிற இனங்களையும் நாங்கள் பாதுகாக்கிறோம்.
சீனாவில் இராட்சத பாண்டாக்களுடன் வேறு என்ன விலங்குகள் வாழ்கின்றன?
காட்டுகிறேன்.
தங்க மூக்கு கொண்ட குரங்குகள். கோல்டன் ஃபெசண்ட்கள்.
இராட்சத பெரும் சாலமண்டர்கள்,
உலகின் மிகப்பெரிய நீரிலும் நிலத்திலும் வசிக்கும் விலங்குகளில் ஒன்று.
எனவே, இராட்சத பாண்டாக்களுக்கு உதவுவதன் மூலம், மற்ற விலங்குகளுக்கும் உதவுகிறீர்கள்.
-ஆம். -அவற்றைப் பாதுகாக்க நாம் என்ன செய்யலாம்?
எனவே, பாண்டாக்கள் மற்றும் அவற்றின்
வாழ்விடங்கள் பற்றி நீங்கள் கற்றுக்கொண்டதை பகிரத் தொடங்கலாம்,
அதோடு நாம் வாங்கும் எல்லாமே இயற்கை வளங்களைப் பயன்படுத்தி தயாரிக்கப்படுபவை.
நாம் புதிதாக ஒன்றை வாங்கும்போது,
சுற்றுச்சூழலில் இருந்து இயற்கை வளங்ககள் பயன்படுத்தப்படுகிறது.
இது இராட்சத பாண்டாக்களின் வாழ்விடத்தை மட்டும் பாதிக்காது,
ஆனால் மற்ற உயிரினங்களையும் கூட.
எனவே, உங்களுக்குத் தேவையில்லை என்றால் ஒரு வருடம் புது உடைகள் எதுவும் வாங்காமல் இருக்க
எல்லோருக்கும் சவால் விடுகிறேன்.
-சுலபம். உடைகளை மீண்டும் பயன்படுத்த பிடிக்கும். -சூப்பர்!
-உங்களுடன் பேசியதில் மகிழ்ச்சி. பை. -பை, பின்பின்.
பை, பின்பின். நன்றி.
ஹேய், ஜேன். ஒருவேளை நான் இந்த பாண்டா உடையிலேயே ஒரு வருடம் இருக்கலாம்.
இது அழகாக இருக்கிறது.
ஆனால் நம்முடைய அடுத்த விலங்கு பனிச்சிறுத்தை, குள்ளநரி
அல்லது மஞ்சள் தொண்டை கொண்ட மார்டன் என்றால்?
-அவை பாண்டாக்களைச் சாப்பிட்டுவிடாதா? -மிகச்சரி.
அப்போது கழற்றலாம் என்று நினைக்கிறேன்.
குட் நைட், ஜேன்.
குட் நைட், ரோலி. நீ எங்கிருந்தாலும்.
குட் நைட், டேவிட்.
ஜேன், படுக்கைக்கான நேரம்.
வசனத் தமிழாக்கம் அருண்குமார்